Diari Oficial de la Generalitat Valenciana


Sumari del DOGV 3983, del 20-04-2001 (2001/2926)

Rotlle d'apel·lació número 616/2000. Cèdula de notificació.
-----------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/2926


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 616/2000. Cèdula de notificació. [2001/F2926]
  
La Secció Vuitena de Suport de l'Audiència Provincial de València ha dictat, en el rotlle d'apel·lació número 616/2000, la sentència que té l'encapçalament i la part dispositiva següents:
  
«Audiència Provincial de València
  
Secció Vuitena
  
- President: José Francisco Ceres Montes
  
- Magistrats:
  
· Beatriz de la Rubia Comos
  
· David Gericó Sobrevela
  
València, 30 de gener de 2001
  
La Secció de Suport de la Secció Vuitena de l'Audiència Provincial de València, sent-ne ponent el magistrat David Gericó Sobrevela, ha vist aquest rotlle d'apel·lació número 616/2000, que prové de les actuacions del judici de menor quantia promogut davant del Jutjat de Primera Instància número 2 d'Alzira, amb el número 102/1998, entre les parts: d'una, com a apel·lant-apel·lada, Telefónica de España, SA, representats pel procurador Carlos Aznar Gómez; com a apel·lant-apel·lada, Gan España, SA, representada pel procurador José Antonio Ortenbach Cerezo; de l'altra, apel·lats, el senyor Manuel García González, representats per la procuradora Carmen Lis Gómez, el Grupo Vitalicio, representat per la procuradora María Antonia Ferrer García-España, el senyor Francisco Vila Hurtado, el senyor Antonio Grimaldos Sevila i el senyor Francisco Baldrés Pastor, en virtut del recurs d'apel·lació interposat per Telefónica, SA i Gan España, SA.
  
Decisió
  
Que, estimant parcialment el recurs d'apel·lació interposat pel procurador José Antonio Ortenbach Cerezo, en nom i representació de Gan España, SA, contra la sentència dictada pel Jutjat de Primera Instància número 2 d'Alzira en les actuacions del judici de menor quantia número 102/1998, la revoquem en el particular que condemna la mencionada asseguradora i, en lloc seu, desestimant la demanda interposada en nom de Telefónica de España, SA, contra Gan España, SA, absolem la indicada demandada de les peticions formulades en la súplica de la demanda, sense declaració especial sobre les costes causades en primera instància.
  
Desestimem el recurs d'apel·lació interposat pel procurador Carlos Aznar Gómez, en nom i representació de Telefònica de España, SA, contra la mateixa sentència.
  
Confirmem la indicada resolució en la resta dels pronunciaments.
  
No es fa imposició de les costes causades en aquesta alçada.»
  
No s'hi pot interposar cap recurs, sense perjudici, si és el cas, del que s'estableix en l'article 477.3 de la Llei d'Enjudiciament Civil.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Francisco Baldrés Pastor.